ટૂર્નામેન્ટની પ્રથમ ક્વાર્ટર ફાઇનલ જબરદસ્ત ફોર્મમાં રમી રહેલી બે ટીમ- ઉરુગ્વે અને ફ્રાંસ વચ્ચે રમાશે. ઉરુગ્વેએ પ્રી-ક્વાર્ટર ફાઇનલમાં ક્રિસ્ટિયાનો રોનાલ્ડોની ટીમ પોર્ટુગલને ૨-૧થી પરાજય આપ્યો હતો, જ્યારે ફ્રાંસે લિયોનેલ મેસીના નેતૃત્વવાળી આર્જેન્ટિનાની ટીમને ૪-૩થી હરાવી હતી. અત્યાર સુધીની સફરની વાત કરવામાં આવે તો ઉરુગ્વેએ પોતાના ત્રણેય મુકાબલામાં જીત હાંસલ કરતા ગ્રૂપમાં ટોપ પર રહી અને પોર્ટુગલને આસાનીથી હરાવીને ક્વાર્ટર ફાઇનલની ટિકિટ કન્ફર્મ કરી લીધી.